En Fuens Claras se conserva o suyo trazau integro, en gran parte lixeramén engudronau. En o cruze con o camino ta Rubiuelos se construyió a Ermita de la Virchen de los Navarros, antes más conoxida como Virchen d'o Camino por aber-se devantau a lo costau d'o Camín Reyal. En atros dos cruzes funzionoron senglas ventas ta l'atenzión de viacheros y transporte, una en o camino que desemboca en a N-211 y unatra en o cruze d'o camino ta Bañón. Con a cayedura en desuso d'o Camín Reyal totas dos dixoron de funzionar como tals y se troban en un abanzau estau de ruina.